
			                EXPUNERE de MOTIVE,
                 PRIVIND OPORTUNITATEA PROIECTULUI DE HOTĂRÂRE
referitor la aprobarea trecerii din domeniul privat al Municipiului Timișoara în domeniul public al Municipiului Timișoara a terenului înscris în C.F. nr.443778-Timișoara

	Prin adresa nr.CT2018-3705 din 27.07.2018, înregistrată la Primăria Municipiului Timişoara de către numitul Petruț Ioan, se solicită, emiterea de către Consiliul Local Timișoara, a unei hotărâri, prin care să se aprobe trecerea terenului situat în str. Armoniei nr.21, înscris în C.F. nr.443778-Timișoara, din domeniul privat al Municipiului Timișoara în domeniul public al Municipiului Timișoara.
	Terenul menționat mai sus, în suprafață de 1515 m.p., a fost donat Municipiului Timișoara de către Druță Ioan-Gavril și Druță Floarea, conform actului de donație autentificat sub nr.879 din 31.08.2016, în cotă de 23/1515 părți, Tiriteu Liviu-Daniel și Tiriteu Ramona, conform actului de donație autentificat sub nr.878 din 31.08.2016, în cotă de 23/1515 părți, respectiv Petruț Ioan și Petruț Livia, conform actului de donație autentificat sub nr.880 din 31.08.2016, în cotă de 1469/1515 părți, având categoria de folosință ”Drum în intravilan”.
	Prin H.C.L. nr.268 din 02.06.2015, a fost aprobat Planul urbanistic Zonal ”Dezvoltare zonă rezidențială cu funcțiuni complementare str. Armoniei nr.21”, care la art.5 prevede că ” Autorizația de Construire se va putea elibera, doar după ce terenurile afectate de drumuri, vor deveni domeniu public”. 
Având în vedere cele menţionate mai sus, considerăm necesar și oportun, iniţierea unui proiect de hotărâre, privind aprobarea trecerii terenului menționat mai sus, din domeniul privat al Municipiului Timișoara în domeniul public al Municipiului Timişoara, cu destinaţia de teren pentru drum.

			                 RAPORT de SPECIALITATE,
       privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului înscris în C.F. nr.443778-Timișoara

	 Având în vedere adresa nr.CT2018-3705 din 27.07.2018, înregistrată la Primăria Municipiului Timişoara de către numitul Petruț Ioan, prin care solicită, emiterea de către Consiliul Local Timișoara, a unei hotărâri, referitor la aprobarea trecerii terenului situat în str. Armoniei nr.21, înscris în C.F. nr.443778-Timișoara, din domeniul privat al Municipiului Timișoara în domeniul public al Municipiului Timișoara ;
	Având în vedere Expunerea de motive nr.CT2018-3705 din 11.09.2018, a Primarului Municipiului Timișoara ;
	Având în vedere că, terenul menționat, în suprafață de 1515 m.p., a fost donat Municipiului Timișoara, de către persoane fizice, conform actelor de donație autentificate sub nr.879 din 31.08.2016, 878 din 31.08.2016, respectiv nr.880 din 31.08.2016, în scopul de a fi folosit ca ”Drum în intravilan”.  
Prin H.C.L. nr.268 din 02.06.2015, a fost aprobat Planul urbanistic Zonal ”Dezvoltare zonă rezidențială cu funcțiuni complementare str. Armoniei nr.21”, iar la art.5 se prevede că ” Autorizația de Construire se va putea elibera, doar după ce terenurile afectate de drumuri, vor deveni domeniu public”, motiv pentru care, este necesar ca, imobilul-teren înscris în C.F. nr.443778-Timișoara, constând în teren intravilan pentru drum, să aparțină domeniului public al Municipiului Timișoara .
Având în vedere că, destinația terenului respectiv este de ”Drum în intravilan”, iar conform Regulamentului Local de urbanism, cap.II, art.7.6, ”toate drumurile din oraș sunt publice, cu excepția drumurilor de incintă ale agenților economici”, în temeiul art.8, alin.1 din Legea nr.213/1998 – privind bunurile proprietate publică, ”trecerea bunurilor din domeniul privat al statului sau al unităților administrativ-teritoriale în domeniul public al acestora, se face, după caz, prin hotărâre a Guvernului, a consiliullui județean, respectiv a Consiliului General al Municipiului București ori a consiliului local”. 
Având în vedere cele menţionate mai sus, înaintăm spre dezbaterea Consiliului Local al Municipiului Timişoara, proiectul de hotărâre, privind aprobarea trecerii din domeniul privat al Municipiului Timișoara în domeniul public al Municipiului Timișoara, a terenului situat în str. Armoniei nr.21, înscris în C.F. nr.443778-Timișoara, în suprafață de 1.515 m.p., cu destinația de teren pentru drum. 

